టెస్ట్ మ్యాచ్ రెండు ఇన్నింగ్సుల లోనూ సెంచరీలు చేసిన క్రికెటర్ల జాబితా

క్రికెట్‌లో, ఒక ఆటగాడు ఒకే ఇన్నింగ్స్‌లో 100 లేదా అంతకంటే ఎక్కువ పరుగులు చేసినపుడు సెంచరీ సాధించినట్లు చెబుతారు. టెస్టు క్రికెట్‌లో ఒక్కో మ్యాచ్‌లో ఒక్కో జట్టుకు రెండు ఇన్నింగ్స్‌లు ఉంటాయి. ఒక టెస్టు మ్యాచ్‌లోని రెండు ఇన్నింగ్స్‌లోనూ సెంచరీలు చేయడాన్ని పండితులు ఒక "మైలురాయి"గా పరిగణిస్తారు.  ఐర్లాండ్, ఆఫ్ఘనిస్తాన్ మినహా అంతర్జాతీయ క్రికెట్ కౌన్సిల్ (ICC)లో పూర్తి సభ్యులుగా ఉన్న అన్ని జట్లలోను కనీసం ఒక్క ఆటగాడైనా ఒక టెస్ట్‌లోని రెండు ఇన్నింగ్స్‌లలో సెంచరీలు సాధించారు.  

టెస్టు మ్యాచ్‌లో రెండు ఇన్నింగ్స్‌ల్లోనూ సెంచరీలు చేసిన మొదటి ఆటగాడు ఆస్ట్రేలియాకు చెందిన వారెన్ బార్డ్స్లీ. అతను 1909 ఆగస్టులో ఇంగ్లండ్‌పై 136, 130 పరుగులు చేశాడు   అప్పటి నుండి, 2022 జనవరి వరకూ ఈ ఫీట్‌ను 90 సందర్భాలలో 72 మంది ఆటగాళ్లు సాధించారు.  సునీల్ గవాస్కర్, ఆస్ట్రేలియన్లు రికీ పాంటింగ్, డేవిడ్ వార్నర్‌లు మాత్రమే మూడు పర్యాయాలు ఈ ఘనత సాధించారు. 11 మంది ఆటగాళ్ళు ఈ ఫీట్‌ను రెండుసార్లు సాధించారు.  ఇంగ్లండ్‌కు చెందిన గ్రాహం గూచ్ రెండు ఇన్నింగ్స్‌ల్లోనూ సెంచరీలు చేసినపుడు రెండు ఇన్నింగ్సులూ కలిపితే మ్యాచ్‌లో అత్యధిక స్కోరు సాధించాడు; మ్యాచ్‌లో అతని మొత్తం 456 పరుగులు  మొదటి ఇన్నింగ్స్‌లో 333, రెండవ ఇన్నింగ్స్‌లో 123. "టెస్టు మ్యాచ్‌లో అత్యధిక పరుగులు చేసిన ఆటగాడు"గా గిన్నిస్ బుక్ ఆఫ్ రికార్డ్స్‌లోకి ప్రవేశించాడు.    ఒక ట్రిపుల్ సెంచరీ ఒక సెంచరీ సాధించిన గూచ్ స్కోరును కుమార సంగక్కర సమం చేసాడు, అయితే తక్కువ స్కోర్లతో: మరో ఆరుగురు ఆటగాళ్ళు ఒక డబుల్ సెంచరీ, ఒక సెంచరీ సాధించారు. ప్రతి ఇన్నింగ్స్‌లో 150 (లేదా అంతకంటే ఎక్కువ) పరుగులు చేసిన ఏకైక ఆటగాడు అలన్ బోర్డర్.  రెండు ఇన్నింగ్స్‌ల్లోనూ నాటౌట్‌గా నిలిచిన ఏకైక ఆటగాడు శ్రీలంకకు చెందిన అరవింద డిసిల్వా . 

ఒకే మ్యాచ్‌లో ఇద్దరు ఆటగాళ్లు ఈ ఘనత సాధించిన సందర్భాలు ఐదు ఉన్నాయి. 1947లో డెనిస్ కాంప్టన్ (ఇంగ్లండ్), ఆర్థర్ మోరిస్ (ఆస్ట్రేలియా), 1974లో ఆస్ట్రేలియాకు చెందిన గ్రెగ్ చాపెల్, ఇయాన్ చాపెల్, 1991లో అసంక గురుసిన్హా (శ్రీలంక), ఆండ్రూ జోన్స్ (న్యూజిలాండ్), 2014లో పాకిస్థాన్‌కు చెందిన అజర్ అలీ, మిస్బా-ఉల్-హక్ (ఆస్ట్రేలియాపై), 2014లో డేవిడ్ వార్నర్ (ఆస్ట్రేలియా), విరాట్ కోహ్లీ (భారత్) 

వెస్టిండీస్‌కు చెందిన లారెన్స్ రోవ్ (1972), పాకిస్తాన్ ఆటగాడు యాసిర్ హమీద్ (2003) ఒక టెస్టు మ్యాచ్‌లో రెండు ఇన్నింగ్స్‌ల్లోనూ సెంచరీలు చేసిన తొలి టెస్టు ఆటగాళ్ళు   జింబాబ్వేకు చెందిన ఆండీ ఫ్లవర్ ఈ ఘనత సాధించిన ఏకైక వికెట్ కీపరు హోదా కలిగిన ఆటగాడు.

కీ 
 
Pages using multiple image with auto scaled images
టెస్టు క్రికెట్ రికార్డులు గణాంకాలు

పట్టిక

గమనికలు

మూలాలు